Nisam bio jedan od onih klinaca
koji je tačno znao šta želi da radi dok je odrastao.
U poslednjih 15 godina karijere
radio sam kao nastavnik engleskog, advokat, kreator video igara,
i sada kao prodavac toalet papira,
prodajem milione rolni toalet papira godišnje.
[Način na koji radimo]
U životu moramo da pronađemo spoj onoga što stvarno volimo
i onoga u čemu smo stvarno dobri.
Zvuči jednostavno, ali nije lako to pronaći.
Posle kratkog rada kao profesor engleskog,
pohađao sam pravni fakultet i završio kao advokat
u jednoj velikoj advokatskoj firmi ovde u Njujorku.
Kao većina Amerikanaca, naredne dve, tri godine
sam se grčevito držao posla,
radio do kasno jer sam mislio da sam dobar u poslu,
ali sigurno ga nisam zaista voleo.
Onda sam otkrio
da su potrebne godine, ako ne desetine hiljada sati
da se postane dobar u nečemu.
Nisam imao mnogo vremena za bacanje.
Ovaj govor nije za one koji žele da napuste posao
jer im se ne sviđa šef ili su radili prekovremeno.
Ovo je za one koji su spremni da naprave potpuno zastrašujući korak
u potpuno novu karijeru.
Dok razmišljate o promeni karijere,
evo nekoliko saveta za razmišljanje
i nekoliko stvari koje sam usput naučio.
Prvo, razmislite o tri stvari pre nego što ste spremni da krenete dalje.
Broj jedan: u profesionalnom životu morate da učite.
Ako niste više ni zainteresovani da učite,
to je veliki znak upozorenja
da možda za vas u toj industriji nema budućnosti.
Broj dva: promene karijera su često instinktivne.
Ako uporno ne možete da spavate
i budni zurite u tavanicu razmišljajući:
"O, čoveče, neću sebi oprostiti ako ne pokušam ovo da promenim
ili ako uopšte ne istražim to",
verujte svom instinktu.
Možda je vreme za tu promenu karijere.
S druge strane,
jedan od razloga da to ne uradite je kratkoročni bol.
Ako ne volite svog šefa
ili ljudi u kancelariji ne vole vas,
to i nije dobar razlog da potpuno promenite karijeru,
jer kad je promenite,
obično morate da počnete sa dna,
i verovatno ćete iskusiti kratkoročni bol,
bilo kroz manju platu ili nedostatak zvanja.
Bol je neizbežna na svakom poslu.
Sada ste ubeđeni da je vreme za promenu karijere.
Odmah morate da uradite tri stvari.
Prvo: umrežavanje, umrežavanje.
Niko ne napravi karijeru bez dobrog mentora
ili dobre mreže podrške.
Pod umrežavanjem podrazumevam skupljanje svih dobrih saveta
koje možete da dobijete.
Tehnolgoija je toliko olakšala stizanje do novih ljudi, da kažete:
"Hej, razmišljam da promenim karijeru.
Da li imate pet minuta da proćaskate sa mnom?"
Ta strast i ta glad i ta sposobnost da upijate
stvarno privlači sjajne mentore
i ljude koji su voljni da vam posvete vreme
i daju vam dobre savete.
Izađite i upoznajte nove ljude.
Druga stvar koju odmah morate da uradite
je da osigurate svoje finansije.
Kada promenite karijeru,
počećete ili na nižoj poziciji
ili sa nižom platom ili možda bez plate,
posebno ako započinjete svoj posao.
Dakle veoma, veoma je važno
da osigurate da su vam finansije stabilne
kako biste lakše učinili taj korak.
Kada sam ja prešao iz advokature
u dizajn video igara,
želeo sam da imam barem šest do 12 meseci ličnih zaliha u banci.
Šest do 12 meseci možda nije broj koji vama odgovara,
ali budite iskreni prema sebi koliko bi to trebalo da bude.
Treće, ako niste spremni da potpuno pređete u ovom trenutku,
onda započnite posao sa strane.
Poslovi sa strane mogu biti bilo šta od volontiranja u nekoj organizaciji
u industriji u koju želite da uđete,
ili započinjanje svog posla sa pola radnog vremena vikendom.
To je besplatan način da iskusite i vidite da li zaista nešto volite.
Spremni ste na taj potez
ili ste ga možda već napravili.
Evo tri stvari koje treba da uradite sada.
Prvo: nemojte - ponavljam - nemojte prekidati kontakte.
Godinama ste ih stvarali,
zašto da ih sada prekinete?
Svet je jako mali,
posebno uz sve te onlajn platforme,
verujte mi, te ljude ćete ponovo videti,
verovatno u najnezgodnije vreme.
Drugo: iskoristite ono što ste naučili
u svojoj prethodnoj karijeri.
Najverovatnije je većina tih stvari veoma primenljiva
na vašem novom poslu i karijeri,
bilo da je to rad sa ljudima, rad u timu,
ili izlaženje na kraj sa kretenima i budalama.
Sve to je univerzalno primenljivo.
Kretene ćete naći u svakoj industriji;
niko na to nije imun, svi treba to da shvatimo,
a vi verovatno već znate kako se to radi.
Na kraju, bićete nervozni kada počnete novi posao.
Ali ne brinite, udahnite duboko,
jer želim da vam kažem sledeće:
sada ste deo novog tima,
svi oko vas navijaju da uspete,
jer vaš uspeh je i njihov uspeh.
Dobro došli u svoju novu karijeru.